《次韵明仲游北岩》
宋代·刘子翚

云岩藏胜绝，何路不潜通。
信步迷时远，冥心乐处同。
乱松风索索，悬瀑雨蒙蒙。
陶谢多清兴，招邀有远公。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。